कुरुक्षेत्र। इनेलो हलका प्रवक्ता सुरेंद्र सैनी इनेलो पार्टी छोडऩे वालों पर निशाना साधते हुए कहा कि ऐसे नेता कभी भी जनता के हितैषी नहीं हो सकते। वे केवल अपने स्वार्थों की पूर्ति के लिए ही पार्टी छोड़ रहे हैं। पूर्व उप प्रधानमंत्री स्व. देवीलाल और इनेलो सुप्रीमो ओमप्रकाश चौटाला ने ऐसे लोगों को राजनीति के शिखर पर पहुंचाने का काम किया, जिन्हें जनता जानती तक नहीं थी, लेकिन आज कुछ नेता व कार्यकर्ता सत्ता के लालच में पार्टी को छोड़कर अन्य दलों का दामन थाम रहे हैं।
मात्र 240000/- में टोंक रोड जयपुर में प्लॉट 9314166166
वे शुक्रवार को अपने कार्यालय में कार्यकर्ताओं को संबोधित कर रहे थे। उन्होंने कहा कि पार्टी छोडऩे वाले नेता व कार्यकर्ता कभी भी जनता के हितों की लड़ाई लडऩे में असमर्थ हैं और वे केवल स्वार्थ व सत्ता के लालची हैं। उन्होंने कहा कि भले ही इनेलो पार्टी सत्ता से 15 वर्ष दूर रही, लेकिन आज भी इनेलो में निष्ठावान कार्यकर्ता पार्टी के साथ मजबूती के साथ खड़े हैं। उन्होंने इनेलो प्रदेशाध्यक्ष अशोक अरोड़ा का उदाहरण देते हुए कहा कि वे हमेशा पार्टी के साथ मजबूती के साथ खड़े रहे हैं। मुश्किल दौर में भी अशोक अरोड़ा ने कार्यकर्ताओं का मनोबल बढ़ाने का काम किया है। वे हमेशा कार्यकर्ताओं के बीच रहने वाले ऐसे नेता हैं जिन्हें लोग व जनता नजदीक से जानती है। उन्होंने कहा कि इनेलो का जल्द ही दोबारा से समय आने वाला है। फिर से पार्टी मजबूती के साथ प्रदेश में अपना वजूद कायम करेगी।